Պատասխան.- Երիտասարդությանը շփոթմունքի են մատնել այդ ֆիլմում ներկայացված թեժ հույզերը: «Գոլպես Բաքոսն» արդեն երգել է այդ մասին. «Լիրիկայի համար վատ ժամանակներ են»: Բայց վրա է հասնում մի պահ, երբ զվարճալին դադարում է զվարճացնել: Եվ այդ ժամանակ վերադառնում ես հավերժ թեմաներին, բառերին, որոնք միշտ գրվում են մեծատառով: Որովհետև, ըստ էության, ոչինչ չի փոխվել: Այդ թեմաները չեն փոխվել մարդկության գոյության ողջ ընթացքում. վայելքը, ցավը, ճշմարտությունը, ազատությունը, սերը, մահը… Գլխավորն այն է, որ միշտ գոյություն ունեն այդ թեմաներին անդրադառնալու նոր միջոցներ: «Արատի անհամեստ հմայքն» ընդգծված դրամատիկ և սենտիմենտալ ֆիլմ է: Ես պաշտում եմ ֆանկն ու դիսկոն, գլեմ-ռոքն ու գլիթեր-ռոքը, նույնիսկ` մեղմ փոփը: Բայց ինձ դուր են գալիս նաև բոլերոն և բլյուզը, միլոնգան և նույնիսկ խոտան: Դիվայն և Բամբինո: Օլգա Գիյո և Փրինս: Դևիդ Բոուի և Բիլի Հոլիդեյ: Մեյ Ուեսթ և «Ուրտադո քույրեր»: «Դերիբոս Արյաս» և «Ռոքսի Մյուզիք»: Ես բազմաթիվ մեղեդիների մարդ եմ, դրանցից մեկը «Պեպին, Լյուսին, Բոմն» է, մյուսը` «Արատի անհամեստ հմայքը»: